
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αναγκαστική απαλλοτρίωση έκτασης για την ανέγερση διδακτηρίου 
των 90ου και 123ου Δημοτικών Σχολείων Αθήνας . 1 

Αναγκαστική απαλλοτρίωση στο λιμάνι Πασά Σουνίου για αρχαιο¬ 
λογικούς σκοπούς. 2 


Κήρυξη αναδασωτέας έκτασης από παράνομη εκχέρσωση (3,500) 
στρεμμάτων, στη θέση Καρουμπάτικα περιφέρειας κοινότητας 
Αγ. Ιωάννη Νομού Κερκύρας. 3 

Καθορισμός των ορίων του αιγιαλού - παλαιού αιγιαλού και δη¬ 
μιουργία ζώνης παραλίας στη θέση «Σχίσμα» Ελούντας Ν. Λασι- 
θίου μπροστά από την ιδιοκτησία Γ. Ζαφειράκη - Παν. Ζερβού 
κ.λπ.'.... 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή εκδόσεως οικοδομικών αδειών στο Ο.Τ. 32 της Κοινότη¬ 
τας Δροσιάς Ν. Αττικής .. 5 

Τροποποίηση του ρυμοτομικού σχεδίου Αθήνας μεταξύ των οδών 
Μαλακάση και Ιακωβίδου με χαρακτηρισμό χώρου Παιδικής 
Χαράς σαν χώρος βρεφονηπιακού Σταθμού και καθορισμός όρων 
δόμησης.. 6 

Τροποποίηση του ρυμοτομικού σχεδίου στο Ο.Τ. 325Α Αργοστο¬ 
λιού Ν. Κεφ/νίας και αρίθμηση οικοδομικών τετραγώνων στην 
περιοχή επέκτασης Αργ/λίου . 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1036096/1815/0010 < (1) 

Αναγκαστική απαλλοτρίωση έκτασης για την ανέγερση διδακτηρίου 
των 90ου και 123ου Δημοτικών Σχολείων Αθήνας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις'διατάξειςτου Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 8.11.88 απόσπασμα πρακτικού από τη συνεδρίαση με 
αριθ. 1637 του Διοικητικού Συμβουλίου του Οργανισμού Σχολικών 
Κτιρίων. 

4. Το από 21.5.1984 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή, απο¬ 
φασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την ανέγερση διδακτηρίου των 90ου και 
123ου Δημοτικών Σχολείων Αθήνας, έκτασης συνολικού εμβαδού 
3.610 Μ 2 που βρίσκεται στην περιοχή του Δήμου Αθηναίων και μεταξύ 
των δρόμων Ιλιάδος, Αναξάρχου, Βαθυκλέους και Αμφικράτους και 
φαίνεται με κλίμακα 1:200 και με τα στοιχεία Α-Β-Γ-Δ-Ε-Ζ-Α και Η- 
Θ-Ι-Κ-Λ-Μ-Ν-Ξ-Ο-Η στο αρ. 818/Σεπτέμβριος 1983 κτηματολογικό 
διάγραμμα - πίνακα του Πολ. Υπομηχανικού Ευμ. Μπάιλα, το οποίο 
συμπληρώθηκε και ελέγχθηκε το Μάρτιο 1989 από την Μαμμά Αμέ- 
ρισσα, τοπογράφο Μηχανικό και θεωρήθηκε από τον Προϊστάμενο της 
Δ/νσης Γηπέδων του ΟΣΚ Γεώργιο Μορφόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Ελευθέριος Κων/νου Γκίκας, 2) Αθανάσιος Κων/νου Γκί- 
κας κ.λπ. , 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Μαΐου 1989 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣ/ΤΟΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 

Αριθ. 1045848/4401/0010 (2) 

Αναγκαστική απαλλοτρίωση στο λιμάνι Πασά Σουνίου για αρχαιολογι¬ 
κούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων» σε συνδυασμό με τις διατάξεις του Β.Δ/τος 139/ 
1971 «περί της αρμόδιό τητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1893 «περί (ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 22.6.1988 απόσπασμα από την σοιθ. 13/24.5.1988 
Πράξη του Κεντρικού Αρχαιολογικού Συμβουλίου, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για λόγους προστασίας, συντήρησης και ανά¬ 
δειξης του χώρου της Αρχαίας Αγοράς στο Λιμάνι Πασά Σουνίου έκτα¬ 
σης 1.055,11 Μ 2 που φαίνεται με αριθμούς ακινήτων 8 και 9 στο με 
κλίμακα 1:200 και α/α 1298/18.3.1980 κτηματολογικό διάγραμμα 
- πίνακα του Μ. Ξεκαλάκη το οποίο έχει θεωρηθεί από τον Προϊστάμενο 
της Διεύθυνσης Αποτυπώσεων και Συντηρήσεως Κτιρίων του Ταμείου 
Αρχαιολογικών Πόοων και Απαλλοτριώσεων Μ. Μαυραϊδή στις 
17.1 Γ. 1988. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: α) Ελένη Χατζάρα, β) Μ. Δημητρακακαράκου κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ Α.-Μ. (ΜΕΛΙΝΑ) ΜΕΡΚΟΥΡΗ 


Αριθ. ΑΑ/1380 (3) 

Κήρυξη αναδασωτέας έκτασης από παράνομη εκχέρσωση (3,500) 

. στρεμμάτων, στη θέση Καρουμπάτικα περιφέρειας κοινότητας Αγ. 

Ιωάννη Νομού Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. 117 του Συντάγματος. 

3. Τις διατάξεις του Ν. 998/79 «Περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
164836/3168/10.8.81 και δ) 167606/3282/20.8.81. 

5. Την αριθ. ΔΔ/1379/15.5.1989 πρόταση της Δ/νσης Δασών 
Κέρκυρας με την οποία προτείνεται η κήρυξη της παραπάνω Δημόσιας 
Δασικής έκτασης ως αναδασωτέας επειδή καταστράφηκι ολοσχερώς 
από παράνομη εκχέρσωση το δάσος αειφύλλων πλατύφυλλων στις 21 
Απρίλη 1989, αποφασίζουμε: 

Κηρύσσουμε αναδασωτέα, με σκοπό την επαναδημιουργία με φυσική 
αναγέννηση της καταστραφείσας από παράνομη εκχέρσωση που έγινε 
στις 21 Απρίλη 1989, δασικής βλάστησης αειφύλλων πλατυφύλλων 
(κουμαριάς - πρίνου - σχίνου κ.λπ.) προς διατήρηση του Δασικού χαρα¬ 
κτήρα της έκτασης που να αποκλειστεί η διάθεσή της για άλλο σκοπό. 

Την παραπάνω έκταση Δημοσίου δάσους έκταση, εμβαδού τριών χι¬ 
λιάδων πεντακοσίων τετραγωνικών μέτρων που βρίσκεται στη θέση 
Καρουμπάτικα περιφέρεια κοινότητος Αγ. Ιωάννη, προσδιορίζεται από 
τα στοιχεία I, 2, 3, .... 14, 15, 7 και έχει όρια: 

Ανατολικά: Ελαιώνας. 

Βόρεια: Δασική έκταση. 

Δυτικά: Αγροτική οδός. 

Νότια: Ελαιώνας. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερ : δα της Κυβεσνήσεως. 

Κέρκυρα, 15 ΜαΤου 1989 
Ο Νομάρχης 
ΗΛΪΑΣ ΠΕΡΙΣΣΑΚΗΣ 



^<Κ6β^>ν=5 Λ · 

Αριθ. 59 (4) 

Καθορισμός των ορίων του αιγιαλού - παλαιού αιγιαλού και δημιουργία 

ζώνης παραλίας στη θέση «Σχίσμα» Ελούντας Ν. Λασιθίου μπροστά 

από την ιδιοκτησία Γ. Ζαφειράκη - Παν. Ζερβού κ.λπ. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις των άρθρων 1 μέχρι και 7 του Α.Ν. 2344/40 «περί 

αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις α) του άρθρου 13 του Ν. 1078/1980 και β) του άρθρου 
23 του Ν. 1337/1983. '♦ 

2) Τις διατάξεις της παρ. 9 του άρθ. Γ του κεφαλαίου Β της 0.208/ 
181/26.4.82 (ΦΕΚ 214/26.4.1982 τεύχοςΉ) κοινής απόφασης των 
Υπουργών Προεδρίας Κυβερνήσεως και Οικονομικών «Αναμόρφωση 
Συλλογικών οργάνων Γνωμοδοτικής και Αποφασιστικής αρμοδιότητας 
του Υπουργείου Οικονομικών». 

3) Την από 25.10.88 έκθεση της Επιτροπής καθορισμού των ορίων 
του αιγιαλού και παραλίας και θέσεως αμμοληψίας που καθόρισε τα 
όρια του αιγιαλού - παλαιού αιγιαλού και παραλίας στην περιοχή «ΣΧΙ¬ 
ΣΜΑ» Ελούντας και το από 6.11.87 με κλίμακα 1:500 τοπογραφικό 
διάγραμμα του πολιτικού μηχανικού Αντώνη Ζερβού που θεωρήθηκε 
την 25.10.88 από τη Δ/νση Τεχνικών Υπηρεσιών της Νομαρχίας Λα¬ 
σιθίου και συνοδεύει την έκθεση της προαναφερόμενης επιτροπής. 

4) Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/105/14.3.1989 έγγραφό του. 

5) Τις διατάξεις του αρθρ.1 της παρ. 1 του Ν. 3200/55 (ΦΕΚ 97/ 
Α/1955) «περί διοικητικής αποκεντρώσεως» σε συνδυασμό με τις δια¬ 
τάξεις του από 28.6.1955 Β.Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/55 αρμοδιότητος των Νομαρχών, αντι¬ 
κειμένων τινων αρμοδιότητος του Υπουργού Οικονομικών» του Β.Δ. 
704/70 και του άρθρου 1 παρ. 5 του Π.Δ. 71/25.2.1984, σχετικά με 
τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές αρχές διανομαρχιακού επιπέδου, αποφα¬ 
σίζουμε: 

Επικυρώνουμε την από 25.10.88 έκθεση της επιτροπής επανακαθο¬ 
ρισμού των ορίων του αιγιαλού - παλαιού αιγιαλού και παραλίας και θέ- 
σεώς αμμοληψίας, καθώς και το από 6.11.87 τοπογραφικό διά¬ 
γραμμα, που τη συνοδεύει, το οποίο συντάχθηκε από τον τοπογράφο 
μηχανικό Αντώνη Ζερβό και θεωρήθηκε από τη Δ/νση Τεχνικών Υπη¬ 
ρεσιών της Νομαρχίας Λασιθίου, επί του οποίου η πιο πάνω επιτροπή, 
με κόκκινη γραμμή καθόρισε τα όρια του αιγιαλού, με μπλε του παλαιού 
αιγιαλού στη θέση «ΣΧΙΣΜΑ» Ελούντας και με κίτρινη γραμμή τα όρια 
της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθεί στην Εφημερίδα της Κυβερνήσεως. 

Αγ. Νικόλαος, 25 Απριλίου 1989 
Ο Νομάρχης 

ΝΙΚΟΣ ΜΠΟΥΡΝΑΖΑΚΗΣ 


ΕΚΘΕΣΗ 

της Επιτροπής καθορισμού οριογραμμών αιγιαλού και παραλίας (σύμ¬ 
φωνα με το άρθρ. 5 του Α.Ν. 263/68). 

Στον Άγιο Νικόλαο στις 25.10.1988 ημέρα Τρίτη και ώρα 10 π.μ. 
οι παρακάτω: 

1. Νικόλαος Κατσούλης, Οικον. Έφορος Αγίου Νικολάου Κρήτης 

2. Νικόλαος Προκοπάκης, Δ/ντής Τεχν. Υπηρεσιών Νομ. Λασιθίου 

3. Ιωάν. Παπαδομιχελάκης, Λιμενάρχης Αγίου Νικολάου, 
αποτελούντες σύμφωνα με το άρθρο 5 του Α.Ν. 263/68 την επιτροπή 
που καθορίζει τις οριογραμμές του αιγιαλού και της παραλίας μετέβη 
στο «Σχίσμα», Ελούντας Μερ/λου Ν. Λασιθίου μπροστά από τις ιδιο¬ 
κτησίες Γ. Ζαφειράκη, Ιωάν. Λουκάκη, Εμμ. Ζερβού, Παν. Ζερβού, 
Δημ. Τυράκη, κλπ'. και αφού έλαβε υπ’ όψη: 

1. Το από 6.11.87 τοπογραφικό διάγραμμα που συνέταξε ο μηχ/ 
κός Αντών. Εμμ. Ζερβός ελεγμένο από την πολιτ. υπομηχ/κό Μαρία 
Κακουδάκη στις 24.10.88 και θεωρημένο από τον Δ/ντή Τεχν. Υπηρε¬ 
σιών Νομ. Λασιθίου στις 25.10.88. 

2. Την με αριθ. 2185/24.2.1976 απόφαση του Νομάρχη Λασιθίου. 

3. Το με αριθ. 60/28.1.1988 έγγραφο του Λιμεν. Ταμείου Λασι¬ 
θίου που γνωρίζει ότι τα λιμενικά έργα έχουν περατωθεί. 

.. 4. Το έγγραφο του Γ.Ε.Ν. με αριθ. Φ 188/325/84/2076/ 
15.10.84. 

5. Τα εκ της 23.2.88 γενομένης αυτοψίας προκύψαντα στοιχεία και 
διαπιστώσεις όσον αφορά την μορφολογική κατάσταση του εδάφους της 
παραπάνω περιοχής, δηλ. επειδή δημιουργήθηκε νέος αιγιαλός από τις 
προσχώσεις για την κατασκευή της Πλαζ και του λιμενοβραχίονα, ενερ¬ 
γήσαμε: 

Επανακαθορισμό των οριογραμών αιγιαλού και παραλίας στο από 
6.11.1987 τοπογρ. διάγραμμα που απεικονίζονται όπως παρα¬ 
κάτω: 

1. Με συνεχή ερυθρά γραμμή την οριογραμμή του νέου αιγιαλού με 
αριθμούς 1, 2, 3,..., 12. 

2. Με συνεχή κίτρινη γραμμή την οριογραμμή της παραλίας με αριθ¬ 
μούς 1',2’,3',..., 22'. 

3. Με συνεχή μπλε γραμμή την οριογραμμή του παλιού αιγιαλού με 
αριθμούς 1', 2’, 3', 4', 5', 6', 7', ..., 14', 15', 15”. 

α. Οι κορυφές των οριογραμμών αιγιαλού και παραλίας έχουν εξαρ- 
τηθεί από σταθερά σημεία. 

β. Το εύρος της ζώνης παραλίας από την κορυφή Γ μέχρι και την 4’ 
καθορίζεται σταθερό και ίσο με 10,00 μ. ενώ από την 4' και μέχρι τέ¬ 
λους (κορυφή 22’) έχει μεταβλητό εύρος αφού η νέα γραμμή παραλίας 
να ταυτίζεται με την παλιά, γραμμή αιγιαλού. 

γ. Δεν εξαιρούνται από την λωρίδα παραλίας τα κτίσματα ή τα τμή¬ 
ματα κτισμάτων που περιλαμβάνονται σ’ αυτή.σύμφωνα με το άρθρο 5 
παρ. 1 του Α.Ν. 2344/40 και τη γνωμ/ση του Ν.Σ.Κ. 630/64. 

Η ΕΠΙΤΡΟΠΗ 

Ο Πρόεδρος Τα μέλη 

ΝΙΚΟΛ. ΚΑΤΣΟΥΛΗΣ ΝΙΚ. ΠΡΟΚΟΠΑΚΗΣ 

ΙΩΑΝ. ΠΑΠΑΔΟΜΙΧΕΛΑΚΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 3627 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

13462/365/89 (5) 

Αναστολή εκδόσεως οικοδομικών αδειών στο Ο.Τ. 32 της Κοινότητας 
Δροσιάς Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 8 του Ν.Δ. 17.7.1923. 

2. Τις διατάξεις του άρθρου 85Α του Ν.Δ. 17.7.1925. 

3. Την προσφυγή της Κοινότητας Δροσιάς κατά της άρσης απαλλο¬ 
τρίωσης τμήματος του. Ο.Τ. 32. 

4. Την μελέτη αναθεώρησης που εκπονείται στα πλαίσια της Ε.Π.Α. 
όπου προτείνεται ο υπόψη χώρος για κοινόχρηστο πράσινο, αποφασί¬ 
ζουμε: 

Την αναστολή εκδόσεως οικοδομικών αδειών στο Ο.Τ. 32 της Κοι¬ 
νότητας Δροσιάς Αττικής επί τρεις (3) μήνες προκειμένου να μελετηθεί 
η πολεοδομική ρύθμιση στα πλαίσια της γενικότερης αναθεώρησης του 
ρυμοτομικού σχεδίου της Κοινότητας Δροσιάς. 

Η παρούσα απόφαση ισχύει από την δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 19 Μαΐου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

17065/196 (6) 

Τροποποίηση του ρυμοτομικού σχεδίου Αθήνας μεταξύ των οδών Μα- 

λακάση και Ιακωβίδου με χαρακτηρισμό χώρου Παιδικής Χαράς 

σαν χώρος βρεφονηπιακού Σταθμού και καθορισμός όρων δόμησης. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17 Ιουλίου 1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
του 3, 9, 29, και 70. 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 7, 8 και 9. 

3. Τις διατάξεις του Ν. 947/1979 (169/Α) και ειδικότερα το άρθρο 
του 62 (παρ. 1). 

4. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παράγρ. 3 του άρθρου 34 του Ν. 1577/85 
(ΦΕΚ 210/Α). 

5. Τις διατάξεις του υπ’ αριθμ. 183/85 Π. Δ/τος (ΦΕΚ 70/Α) και 
ειδικότερα το άρθρο 1 παρ. 1 εδ. (α) και (β). 

6. Την υπ’ αριθμ. 1831/88 απόφαση του Δημοτικού Συμβουλίου 
Αθηναίων. 

7. Την υπ’ αρ. 13/89 γνωμοδότηση του Συμβουλίου Χωροταξίας, 
Οικισμού και Περιβάλλοντος της Νομαρχίας Αθηνών, της 10ης συνε¬ 
δρίασης στις 31.3.89 αποφασίζουμε: 

1. Εγκρίνεται η τροποποίηση του ρυμοτομικού σχεδίου Αθήνας, με¬ 
ταξύ των οδών Ιακωβίδου και Μαλακάση όπως φαίνεται στο διά¬ 
γραμμα 1:500 που συνοδεύει την απόφαση αυτή με: α) αποχαρακτηρι¬ 
σμό χώρου Παιδικής Χαράς και πεζοδρόμου και το χαρακτηρισμό τους 
σαν χώρο για την ανέγερση Βρεφονηπιακού Σταθμού με προσάρτηση 
και τμήματος του 46 Ο.Τ. β) καθορισμό των όρων δόμησης για το Βρε¬ 


φονηπιακό Σταθμό ως κατωτέρω: 

Σ.Δ. 1 (ένα) 

Κάλυψη 50% (πενήντα τοις εκατό) 

Αρ. ορόφων 2 (δύο) 

Μέγιστο ύψος 7,5 μ. (επτά μ. και 50 εκατ.). 

Επιβολή προκηπίου επί των οδών Ιακωβίδου και Μαλακάση πλά¬ 
τους 5,00 μ. 

2. Ακριβές αντίγραφο του ανωτέρω διαγράμματος θεωρημένο από 
τον υπεύθυνο του Γραφείου Τροποποιήσεων της Δ/νσης Πολεοδομίας 
Αθηνών, θα είναι ανηρτημένο επί 20 (είκοσι) ημέρες από τη δημοσίευση 
της απόφασης στην Εφημερίδα της Κυβερνήσεως, στο Γραφείο Τροπο¬ 
ποιήσεων της Δ/νσης Πολεοδομίας Αθηνών, οδός Μενάνδρου αρ. 6 για 
να λάβουν γνώση οι ενδιαφερόμενοι. 

3. Η ισχύς της αποφάσεως αυτής αρχίζει από την ημερομηνία δημο¬ 
σίευσής της στην Εφημερίδα της Κυβερνήσεως. 

Αθήνα, 23 Μαΐου 1989 
Ο Νομάρχης 

Θ. ΒΓΕΝΟΠΟΤΛΟΣ 

-♦- 

1576 (7) 

Τροποποίηση του ρυμοτομικού σχεδίου στο Ο.Τ. 325Α Αργοστολιού Ν. 

Κεφ/νίας και αρίθμηση οικοδομικών τετραγώνων στην περιοχή επέ¬ 
κτασης Αργ/λίου. , 

Ο ΝΟΜΑΡΧΗΣ ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του ν. δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 ν. δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικότερα το άρθρο 1 (παρ. 1β). 

4. Την υπ’ αριθ. 396/88 γνωμοδότηση του Δημοτικού Συμβουλίου 
Αργοστολιού. 

5. Την υπ’ αριθ. 55/1/11.5.89 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος, νομού Κεφαλονιάς, αποφασί¬ 
ζουμε: 

Άρθρο 1 

α. Εγκρίνεται η τροποποίηση του ρυμοτομικού σχεδίου στο Ο.Τ. 325 
Αργοστολιού. 

β. Εγκρίνεται η νέα αρίθμηση των οικοδομικών τετραγώνων 230Β, 
231Β, 312Α, 312Β, 313Α, 315Α, 315Β, 319Β, 321Α, 325Α. 

Άρθρο 2 

α. Η παρούσα απόφαση με τα συνοδευτικά σχεδιαγράμματα θα αναρ- 
τηθεί με την δημοσίευση στο ΦΕΚ στο Τ.Π. & Π.Ε. για ένα μήνα. 

β. Η ισχύς της παρούσας απόφασης αρχίζει από την δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 10 Μαΐου 1989 

Ο Νομάρχης 
ΜΙΧ. ΙΟΡΔΑΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



